

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKI NAČELNIK**

KLASA: 024-03/24-02/07

URBROJ: 2196-26-03-24-1

Tompojevci, 11.09.2024.

Na temelju članka 9. stavak 2. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23) i članka 48. Statuta Općine Tompojevci („Službeni vjesnik“ Vukovarsko-srijemske županije broj 04/21 i 19/22), Općinski načelnik Općine Tompojevci, dana 11.09. 2024. godine, donosi:

**ODLUKU
o visini osnovice za obračun plaće službenika i namještenika u**

**Jedinstvenom upravnom odjelu Općine Tompojevci**

**Članak 1.**

Osnovica za obračun plaće službenika i namještenika u Jedinstvenom upravnom odjelu Općine Tompojevci utvrđuje se u visini osnovice za obračun plaće državnih službenika i namještenika i primjenjuje se počevši s plaćom za mjesec rujan 2024., koja se isplaćuje u mjesecu listopadu 2024.

 Zadužuje se računovodstvo Jedinstvenog upravnog odjela Općine Tompojevci da ukoliko dođe do promjene visine osnovice za izračun plaće državnik službenika i namještenika isto promijeni i kod izračuna plaće službenika i namještenika Jedinstvenog upravnog odjela Općine Tompojevci.

**Članak 2.**

 Stupanjem na snagu ove Odluke prestaje važiti Odluka o osnovici za obračun plaće službenika i namještenika u Jedinstvenom upravnom odjelu Općine Tompojevci („Službeni vjesnik“ Vukovarsko-srijemske županije broj 01/23 ).

**Članak 3.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

 OPĆINSKI NAČELNIK

 Milan Grubač